Tervetuloa Isännän pöydässä ohjelmaan.
Olen Martti Ojares ja vieraanani tänään on Jari Raappana.
Tervetuloa Jari. - Kiitoksia. Ilo olla täällä.
Tiedän sen verran, että kanssasi meillä olisi keskustelua -
moneksi tunniksi mutta vajaassa puolessa tunnissa koetetaan saada -
punainen lanka löytymään, että tulee se ydin.
Nämä ohjelmat lähtevät siitä, että kerrot jotain lapsuudesta, -
nuoruudesta ja opiskeluvaiheista. Käytkö näitä asioita läpi.
Olen Kajaanista, syntynyt siellä -60-luvun puolivälissä.
Pohjos-pohjalainen isä ja kainuulainen äiti.
Kajaanin kaupunkiin syntynyt.
Olin noin 4-vuotias, -
kun muutimme silloisen Kajaanin maalaiskunnan puolelle, -
4-5 km Kajaanin keskustasta. Se oli jo hyvin maaseutumainen ympäristö.
Siellä kävin koulun Kirkkoahon kansakoulussa.
Sitten yläasteen, lukion ja kirjoitin ylioppilaaksi.
Suurimman osan myöskin armeijasta kävin Kajaanissa ja ns. auskultoinnin.
Tuomioistuin harjoittelussa Kajaanissa. Kainuulaisia, Kainuun poikia ollaan.
Missä sinä opiskelit? - Opiskelin Turun yliopistossa.
Piti sanoa, että Kekkosen, Kiannon ja Leinon, 2 K:ta ja 1 L, -
että sieltä ollaan Kainuun poikia.
Aivan. Sanoit sitten, että aika monet -
lähtevät tänne pääkaupunkiseudulle, Turkuun, Tampereelle opiskelemaan.
Sinä menit lakitiedettä opiskelemaan Turkuun.
Se on hallinnut siviilityötäsi -
ja olet ollut varatuomari tehtävissä ja olet edelleen.
Se on ollut minun, ja olen kokenut, että se on ammatti, -
mihin Jumala on kutsunut. Lakimies ja tuomari.
Se tuli lukiossa aika voimakkaasti, -
että oikeustiedettä haluan lähteä lukemaan.
Ensin ajattelin, että asianajaja voisi olla tehtäväni.
Sitten Kajaanissa suoritin -90-luvulla tuomioistuin harjoittelun notaarina.
Siinä sitten koin, että tämähän olisi.
Kun oli omia ensimmäisiä istuntoja, niin koin, että tämähän on.
Olin siinä vähän aikaa ja -
ensimmäinen työpaikka oli Keski-Suomen lääninhallituksessa, -
Oikeushallintotoimistossa. Sitten olin vähän aikaa -
eräässä lakiasiantoimistossa osa-aikaisena avustajana.
Auskultoinnin jälkeen olin puoli vuotta syyttäjänä.
-90 luvun lopulla Helsingin hovi- oikeuteen esittelijäksi -
ja siellä olin pitkään.
Vähän leikkimielisesti tuli mieleen Raamatusta Tuomarien kirja.
Mitä tuomarille sanoo tämä Tuomarien kirja?
Kyllähän se mielenkiintoinen kirja on. Aika on toinen, mitä se silloin oli -
mutta kyllä sieltä paljon viisautta löytyy.
Eihän ihminen ole muuttunut.
Ihminen on sama perusolemukseltaan VT:n aikaan ja nytkin.
Kyllä siellä paljon elämänviisautta on ammennettavaksi.
Sekä työhön että omaan elämään.
Monella akateemisesti kouluttautuneella -
nämä uskonasiat ovat usein unohtuneet, -
vaikka ne ovat kotona olleet hyvinkin akuutteja.
Millä tavalla sinulla kristillisyys lähti kasvamaan?
Olen hyvin paljon miettinyt sitä myöhemmin.
Varmasti vaikutti se, että äitini puolella on ollut paljon kristittyjä, -
vakaita luterilaisia kristittyjä.
Kajaanin maalaiskunnassa naapurissa asui uskova mummo ja täti.
Pienestä pitäen koin, että heissä oli jotain erilaista.
He olivat tavallisia huumorintajuisia ihmisiä, -
hoitivat työnsä ja askareensa -
mutta heissä oli jotain sellaista, mitä jo lapsena aistin.
Muistan mummolasta sen ilmapiirin, joka oli aivan erilainen.
Se näkyi heidän valinnoissa.
He luopuivat televisiosta ja lukivat paljon Raamattua ja rukoilivat.
Lapsi on aika avoin tällaisille asioille, niin jo lapsena sen huomasin.
Sekä mummo että täti ovat rukoilleet paljon minun ja sukulaisten puolesta.
Ehkä sellainen merkittävä hetki oli -70-luvun loppupuolella.
Kajaanissa oli samassa lukiossa, mistä kirjoitin ylioppilaaksi, -
hengellinen tilaisuus, jossa Leo Meller oli puhumassa, ja täti vei sinne.
Hän osti yhden Mellerin kirjan ja sitten "Elävä Uutinen" eli -
Uuden Testamentin nykysuomeksi.
Muistan sen. Olin ehkä 14-15-vuotias, kun luin sitä.
Koin oikein sen rakkauden, Jumalan voiman -
ja että Jumala kutsuu minua seuraamaan.
Muistan, kun eräänä yönä rukoilin jotenkin näin:
"Tiedän että olet olemassa ja haluan sinua seurata -
mutta en ole siihen vielä valmis". Melkein saman tien kylmenin vuosiksi.
Oikeastaan aina tiesin, -
että eräänä päivänä minun on ratkaistava suhteeni Jumalaan.
Autolla ajaessa olen saattanut rukoilla, että älä anna Herra ajaa metsään.
Tiesin, että se on kadotus, mihin olen menossa. Se on ollut sieltä asti.
Olen tiennyt, että joudun ratkaisemaan eräänä päivänä suhteeni Häneen.
Miten kauan meni aikaa, ennen kun tämä tapahtui?
No, tässä meni. Elin varmasti ihan normaalia nuoren miehen elämää.
Suoritin ylioppilastutkinnon, armeijan ja lähdin opiskelemaan.
Sitten Turussa, ylioppilaskylässä eräänä iltana, -
pyysin syntejäni anteeksi ja Jeesusta elämään.
Se oli muistaakseni 5. marraskuuta 1990.
Siitä se on lähtenyt eli tänä vuonna 32 vuotta olen Herran seurassa ollut.
Herra on ollut uskollinen. - Se lähti niin vahvasti -
ettei tullut epäilyvaiheita, että olisit ajatellut, oliko tämä niin?
Oli alussa. Toki olin käynyt tädin pitämässä pyhäkoulussa pienenä.
Tiesin asioita ja olin ollut seurakunnan leireillä -
mutta en ollut seurakuntanuori eikä sillä lailla ollut mitään taustaa.
Olin kuitenkin jo 25-vuotias, eikä ystäväpiirissäni ollut uskovia.
Se uskohan oli heikko ja alussa tietenkin välillä mietti.
Ensimmäiset vuodet oli heikkoa vael- lusta mutta Jumala on ollut uskollinen.
On hyvin tärkeää, ettei se lanka katkennut.
Vaikka lanka oli ohut, ei se kuitenkaan katkennut. - Juuri näin.
Se on päässyt vahvasti myöhemmällä iällä vahvistumaan.
Jälkikäteen kun katsoo, niin huomaa, että Jumala on ollut uskollinen -
ja on selkeästi johdattanut.
Olen aina pyrkinyt olemaan seura- kunnassa mukana ja palvelemaan.
Se on ollut merkittävä asia.
Raamatussa sanotaan, että Jumala ei kunniaansa jaa.
Miten sinä käsittele tätä aluetta tai ajattelet tästä käytännössä?
Usein, kun kristityille tulee menestystä, -
he alkavat ottamaan kunniaa, ja Jumala ei jaa kunniaansa.
Oletko törmännyt tähän? - Kyllä niin helposti käy -
mutta Jumala myös kouluttaa.
Mitä pitempään Hänen seurassa vaeltaa, Raamattua lukee ja elää, -
niin oma ja toisten ihmisten raadollisuus tulee esille.
Mitä pidemmälle uskonelämässä menee, ainakin minulla, -
sitä heikommaksi ja syntisemmäksi itsensä tuntee.
Ei pääse henkseleitä paukuttelemaan.
Oma heikkous ja raadollisuus tulee Jumalan koulussa esille.
Olet tuomarin työssä nähnyt, -
millä tavalla maailma on kehittynyt viimeisten vuosikymmenien aikana.
Toisaalta näet kohderyhmiä, lapsia, nuoria ja oikeuskäsittelyitä.
Varmasti perheasioita tulee ja monenlaisia -
solmuja tapahtuu yhteiskunnassa.
Minkälaisia havaintoja sinulle on tullut vuosikymmenien aikana?
Jos ajatellaan -70-luvun alusta, josta muistikuvani alkavat, tähän päivään, -
niin kyllähän suomalainen yhteiskunta on muuttunut.
Ylipäätänsä sotien jälkeen yhteis- kunnan muutos on ollut todella raju.
Varmasti paljon hyviäkin muutoksia on ollut mutta arvomuutos on hyvin suuri.
Kyläkoulussa, missä opiskelin, opettajalla oli sellainen tapa, -
että hän palkitsi ne, jotka oppivat lukemaan, virsikirjalla.
Olin ensimmäinen niistä, jotka ei kouluun mennessä osanneet lukea.
Kun opin lukemaan, niin eräänä aamuna opettaja antoi virsikirjan.
Muistan miten hieno hetki se oli. Tämä oli vuonna -72.
Se oli kyläkoulu ja siellä Jumalan Sanaakin opetettiin, -
virsiä veisattiin ja koko yhteiskunta oli...
Eihän Suomi koskaan ole ollut täysin kristillinen maa, -
eikä sitä voi romantisoida mutta kyllä Jumalan Sanan kunnioitus oli.
Selkeästi kristilliseen perinteeseen ja Raamatun tuntemiseen -
on katkottu meidän juuria ja se myös näkyy. Alkaa olla sukupolvia, -
joiden Raamatun ja kristinuskon tuntemus on hyvin heikko.
Kun ei tunneta Jumalan Sanaa, -
niin ei ole turvallista perustaa, minkä varaan elämänsä rakentaa.
Se näkyy monen näköisenä perheiden pahoinvointina.
Hyvin monena pahoinvointina yhteiskunnassa.
Ylekin on joskus tehnyt tällaisia gallupeja, kun on juhlapyhiä.
Pääsiäinen, pitkäperjantai, kiirastorstai, helatorstai, -
että mitä näiden nimien takana on?
On hyvin paljon sitä, ettei ole harmainta aavistustakaan.
Tämä on seurausta siitä, että lapset eivät enää saa tietää esikoulussa, -
alakouluissa eikä myöhemminkään. Näitä asioita ei selvitetä.
Se on juuri näin. Muistan, kun olin työpaikalla ja taisi olla laskiainen.
Joku siinä puhui, että mikähän tämän laskiaisen merkitys on?
Eräs nuorehko nainen näytti kädellä näin, että Pyhä Henki laskeutui näin.
Tämä kuvastaa sitä, että ihan perus- asiat ihmisillä on hyvin hakusessa.
Ei pelkästään hakusessa vaan -
kristinuskosta, Jumalalasta, opista ja Raamatusta on vääriä käsityksiä.
Väitetään, että Raamattu, kristinusko tai kirkko opettaa jotain, -
mitä ei todellisuudessa opeta.
Tuomarit ja poliisikunta joutuvat kokemaan tämän arkipäivän, -
mitä tässä maassa tapahtuu tänään ja mitä on ollut vuosikymmeniä sitten.
Miten se näkyy käsittelyissä, sisällöissä ja asioissa?
Miten kristinuskosta luopuminen näkyy tuomarin näkökulmasta?
Ainahan on ollut rikollisuutta mutta ehkä taustalla on se, -
että on monessa sukupolvessa syrjäytyneisyyttä ja huono-osaisuutta, -
mikä poliisin ja tuomarin työssä näkyy.
Yksinkertaisesti, välillä, kun katsoo omiakin -
rikosasioiden vastaajien taustoja, niin kyllähän siellä on.
Monesti tulee myötätuntokin, että tosi huonot lähtökohdat on monella olleet.
Mallit ja elämisen edellytykset ovat olleet todella huonot.
Lapsi, kun se syntyy, tarvitsee äidin ihoa, äidin rakkautta -
ja kaikkea huolenpitoa.
Jos ensimmäisten ikävuosien aikana tapahtuu tällaista, -
että on kuin heittopussi, ei tiedä, kuka on isä ja kuka on äiti, -
niin kyllähän siitä melkoiset haavat jää lapsen mielen kehitykseen.
Se on juuri näin mutta onneksi on nyt kristinuskollakin suuri tilaisuus.
Tiedämme, että Jumalan rakkaudelle ja seurakunnan tuelle on suuri tilaus.
Tiedän ihmisiä, joilla on ollut hyvinkin vaikea, rikollinen tausta -
ja sieltä on tullut uskoon, eheytynyt ja auttaa nyt toisia.
Sekin täytyy muistaa, kun puhutaan ikävistä asioista, -
että sielläkin tapahtuu eheytymistä ja elämän tarkoituksen löytämistä.
Puhutaan evankeliumin hyvästä sanomasta, ilouutisesta.
Sehän on kristinuskon keskeinen asia. Se on pelkästään ilouutinen.
Se on juuri näin. Olen itsekin koettanut pitää sen mielessä -
nähdessäni tämän ajan ikäviä puolia. Se on hyvä tiedostaa mutta -
ei pidä lähteä voivotteluun kovin pitkälle mukaan.
Tulee muistaa, että meillä on kuitenkin Jumalan Sanassa muuttava voima.
Sitä tulee tarjota.
Jos tarjoamme ihmisille vain epätoivoa, ei se johda mihinkään.
Nimenomaan Jumalassa ja Hänen Sanassaan voi elämä korjaantua.
Puhuimme ennen ohjelmaa Jumalan Sanasta.
Sinulla on edessäsi Derek Princen kirja, -
jossa yksi kappale tuo esiin juuri sen, mistä puhumme.
Jumalan Sanasta ja Jeesuksesta.
Kun nyt yhteiskunnassa keskustellaan siitä, -
mikä on Raamattu ja sen luotettavuus?
Luepa se, niin voidaan jatkaa keskustelua.
Voin mainostaa, tämä on TV7:n oma kirja, hyvä kirja.
Derek Prince, niin kuin tiedätte, on 1915 syntynyt -
brittiläis-amerikkalainen herrasmies, -
joka muutti myöhemmin Yhdysvaltoihin.
Hän on tehnyt paljon opetusohjelmia ja on myös TV7:llä.
Eräs lempiopettajistani.
Puhuimme Martin kanssa juuri äsken siitä, -
että eräs keskeinen syy meidänkin yhteiskunnan pahoinvointiin -
tulee tästä, että Raamattua ei enää osata kunnioittaa Jumalan Sanana.
Se näkyy yleisimminkin mutta myöskään uskovat -
eivät välttämättä osaa opiskella ja lukea kuin pitäisi.
Tiedetään, että aikaisemmat sukupolvet ovat perustaneet.
Suuret kestävät herätykset ovat perustuneet siihen, -
että on tullut Raamatun lukemisherätys.
Ruotsissakin oli suuri herätys 1800-luvulla.
Puhuttiin "Läsarna" eli lukijoista.
Emme koskaan voi erottaa kristillistä elämää Raamatusta.
Aina Raamatun Sana on se perusta.
Raamattu on Jumalan erityinen ilmoitus meille kaikille.
Se kertoo sen, mitä ihmisen tarvitsee tietää ja uskoa, että hän pelastuu.
Ylipäätänsä, että voi elää menestyk- sellisesti Jumalan yhteydessä.
Jos Jumalan Sana unohdetaan kansana, seurakuntana tai yksilönä, -
niin siitä tulee aina ongelmia.
Varsinkin, jos Jumalan Sana korvataan jollakin muulla, -
joka nousee Raamatun ulkopuolelta. Siitä tulee aina ongelmia.
Esimerkiksi nytkin olen sellaisiakin kuullut kirkonkin johdolta, -
että erotetaan tai sanotaan, -
että Raamattu ei ole Herra vaan Jeesus on Herra.
Tietyllä lailla erotetaan Raamatun Sana Jeesuksesta.
Tämähän on tietysti täysin vastoin Raamatun Sanaa ja kristillistä oppia.
Jos ajatellaan, mikä on Jeesus.
Jeesushan on persoonallinen Sana.
Raamattu on täynnä arvonimiä ja ilmauksia siitä.
Puhutaan Jeesuksesta Jumalan Sanana.
Alussa oli Sana ja kaikki on luotu Hänen kauttaan.
Pitää kaikkea myöskin voimassa. Myöskin meidän usko syntyy Sanasta.
On olemassa persoonallinen Sana, Jeesus Kristus, -
mutta on olemassa kirjallinen Sana, mikä on Raamattu.
Kuten sukupolvet ovat uskoneet, Raamattu on Kristus.
Niitä ei voi koskaan erottaa, ne ovat sama asia.
Kolmiyhteinen Jumala on ilmoittanut itsensä persoonallisena Sanana, -
Kristuksena, ja kirjallisena Sanana, Raamattuna.
Nämä ovat samat ja näitä ei voi koskaan erottaa.
Ei voida laittaa Jumalan Sanaa ja Jeesusta vastakkain, -
ja ajatella, että Jeesus ilmoittaisi jotain Raamatun Sanan vastaista.
Ei voi tehdä, koska se on Hänen luontonsa.
Derek Prince sanoo tämän asian todella hyvin ja luen tähän liittyen.
"Nimen identiteetti ilmoittaa luonteen identiteetin.
Raamattu on Jumalan Sana, ja Kristus on Jumalan Sana.
Kumpikin on yhtälailla jumalallinen, arvovaltainen ja -
täydellinen ilmoitus Jumalasta.
Kumpikin on täydellisesti sopusoinnussa toisen kanssa.
Raamattu ilmoittaa Kristuksen täydellisesti.
Kristuksessa Raamattu toteutuu täydellisesti.
Raamattu on kirjoitettu Jumalan Sana. Kristus on Jumalan Sana persoonana.
Ennen lihaksi tulemistaan Kristus oli ikuinen Sana Jumalan tykönä.
Syntyessään maailmaan Kristus on Sana, joka on tullut lihaksi.
Sama Pyhä Henki, joka ilmoittaa Jumalan, -
Hänen kirjoitetun Sanansa kautta, -
ilmoittaa Jumalan myös elävässä Sanassa Jeesus nasaretilaisessa."
Siinä on se kiteytettynä.
Kristillisillä johtajilla ei ole oikeutta -
opettaa Raamatun Sanan vastaisesti.
Se on hyvin vakavakin sana. Itsekin olen saarnoja pitänyt ja -
jokainen meistä vastaa kerran kaikesta, mitä on sanonut.
Sen takia meillä on erityinen vastuu. Olemmepa piispoja, pappeja tai -
helluntaipastoreita, vanhemmistoveljiä, mitä vaan julistajia.
On velvollisuus pysyä Sanassa.
Emme voi opettaa, mikä on vastoin Jumalan Sanan, Raamatun ilmoitusta.
Tässä tulee kolmiyhteinen, johon viittasit, -
eli Jumalan Pyhä Henki, joka ottaa Jeesuksen omasta -
ja kirkastaa Kristusta.
Hän on inspiroinut ja valinnut ihmiset, jotka ovat kirjoittaneet.
Pyhän Hengen sinetti on Sanan yllä, -
joka on osa kolmiyhteistä Jumalaa, jossa on 3 persoonaa.
Jumalan Sana ja kolmiyhteinen Jumala on yksi kokonaisuus.
Kyllä ja se aina liittyy siihen.
Raamattu on myös, niin kuin kristityt ovat aina uskoneet, -
riittävä, erehtymätön ja virheetön ilmoitus.
Sen viimekätinen kirjoittaja on Jumala, Pyhä Henki.
Kaikki kirjoittajat ovat saaneet sen Pyhän Hengen kautta.
Toki koulutustausta, persoona näkyy. Eihän he automaatteja olleet.
Sen takia Raamatun auktoriteetin vaikuttavuus perustuu siihen, -
että se on kolmiyhteisen Jumalan meille antama kirjoitus.
Raamattu todistaa itse, että se on kokonaisuus, jossa on punainen lanka.
Juuri näin ja se punainen lanka on tietysti Jeesus Kristus -
ja Hänen pelastustekonsa.
Mitä enemmän olen Raamattua lukenut, niin olen huomannut sen, -
miten Hän, tavallaan peiton takana, on jo VT:ssa.
Esim. Jesaja 53 ja muut. Sehän on valtava evankeliumi.
Se tulee jo siellä, ja UT:ssa se lopullisesti paljastetaan.
Niin kuin Sana, niin Sanan keskus on Jeesus Kristus.
On tärkeä varmasti sinullekin uskon vaelluksessa.
Vaimosi on elävässä uskossa myöskin ja yhdessä olette enemmän kuin kaksi.
Voisi sanoa, että se on kymmenen.
On erittäin tärkeää, että avioparit yhdessä opettavat -
ja toimivat kumpikin oman vahvuutensa mukaisesti.
Tämä on tärkeää. Olen kokenut sen tärkeäksi ja olemme pyrkineet -
vaimon kanssa palvelemaan nämä vuosikymmenet seurakunnissa.
On palveltu yhdessä ja se on tosi suuri siunaus ja antoisaa.
Siinä tulee kolmisäikeinen lanka.
Sinä, Martti, teet tätä yhdessä vaimosi kanssa ja se on todella hienoa.
Haluaisin miehiä, naisia ja aviopareja kehottaa, että palvelkaa yhdessä.
Se ei ole aina helppoa ja joutuu tekemään kompromisseja.
Tulee ajankäytöllisiä ja muitakin asioita mutta se on niin suuri siunaus.
Avioliitossamme se on ollut yksi siunauksellisimpia asioita -
ja vahvistanut liittoa. Siihen kannattaa panostaa.
Ja tietysti lapset mukaan.
Siinä tulee Jumalan siunaus ja siunaustahan me tarvitaan.
Joka päivä, joka tilanteessa.
Tässä lähestyy viimeiset kaksi minuuttia, -
joten annan sinulle vapaan sanan paikan. Ole hyvä.
Rakas kuulijani, niin kuin Martin kanssa olemme puhuneet, -
niin Raamatun Sana on kristityn vaelluksessa aivan keskeinen.
Oikein kehotan sinua tutustumaan Raamatun Sanaan.
Nauti Sanaa päivittäin niin kuin fyysistäkin ruokaa.
Ota Raamatun Sanaa joka päivä. Itse olen pyrkinyt aamulla jos mahdollista.
Ennen kuin päivän muut äänet, huolet ja kaikki tulevat, vietän hetken.
Se vähän vaihtelee aamuisin mutta luen Raamatun Sanaa.
Saatan jotain hartauskirjaakin lukea. Myöskin hiljennyn.
Olen huomannut, että kaikki kasvu tulee hyvin pitkälle -
Raamatun lukemisen kautta.
Ennen kaikkea lue sitä ja noudata myöskin.
Sitä kautta tulee kasvu. Myöskin se, että vietät aikaa Jumalan kanssa.
Puhut Hänelle mutta odotat myöskin, että Hän puhuu ja johdattaa sinua.
Olen oppinut omassa elämässäni, että mitä suurempia ratkaisuja on, -
niin älä toimi omin päin.
Odota Hänen aikaansa, rukoile johdatusta.
Luota siihen, että Hän on hyvä Jumala.
Hänen suunnitelmansa sinua, perhettäsi ja läheisiä varten on hyvä.
Vaikka aina ei siltä näytä, jälkikäteen huomaat, että se on hyvä suunnitelma.
Siihen voit luottaa. Odota myöskin suuria Jumalalta.
Itse olen huomannut, ja voisin kertoa moniakin asioita, -
missä Jumala on toiminut ihmeellisesti, -
kun on näyttänyt, että on inhimillisesti seinä vastassa ja eikä tule mitään.
Jumala on ollut aina uskollinen ja on aina aukaissut tien.
Pidä uskostasi Jumalaan kiinni. Siunausta ja kaikkea hyvää sinulle.
Kysyisin vielä, ennen kuin lopetamme.
Ensinnäkin kiitos tästä, mitä kerroit.
Mikä merkitys tällaisista Herran teoista kertomisilla on?
Sillä on iso merkitys. Kerron yhden nopeasti.
Opiskelin Turussa ja alussa tentit meni monesti vähän heikosti.
Se tuntui takkuamiselle. Kerran rukoustilanteessa, -
sain profetian tai tiedon sanat, että Herra antaa älykkyyttä tai viisautta.
Sen jälkeen opiskelu oli huomattavasti helpompaa ja -
tentit alkoivat mennä läpi hyvillä arvosanoilla.
Jumala voi auttaa aivan kaikessa. Kannattaa odottaa Häneltä suuria.
Tämä osoittaa sen, että kaikki, myöskin meidän lahjat on Jumalalta.
Ajattele, mitä aarteita Jumala antaa jokaiselle oman valintansa mukaan.
Jos itse olemme esteenä, niin lahjat eivät pääse meille tulemaan.
Kyllähän Jumala on hyvä Jumala.
Kyllä. Olen välillä kokenut suruakin siitä, kun koen, -
että Jumala antaisi meille niin paljon enemmän.
Huomaan, että esteet on minussa itsessäkin.
Kiitos Jari Raappana, että olit jaka- massa näitä asioita puolisen tuntia.
Herra siunatkoon sinun ja perheesi vaellusta tästä eteenpäinkin.
Kiitoksia, samoin sinulle, perheellesi ja TV7:lle. - Kiitos.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola